**Приложение № 5 към чл. 4, ал. 1**

*/Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г,*изм. и доп. ДВ. бр.31 от 12 Април 2019г.*./*

**ДОДИРЕКТОРА**

**НА РИОСВ ПЛОВДИВ**

**УВЕДОМЛЕНИЕ**

**за инвестиционно предложение**

**от** **"МАРИЦА КОНСТРУКШЪН ЕООД" ЕООД**

**УВАЖАЕМИ Г-Н ДИРЕКТОР,**

Уведомяваме Ви, че **"МАРИЦА КОНСТРУКШЪН ЕООД" ЕООД**, има следното инвестиционно предложение /ИП/: „Обособяване на площадка за подготовка за оползотворяване /*предварително третиране/* и рециклиране на строителни отпадъци в ПИ с идентификатор 56784.539.640, находящ се в област Пловдив, община Пловдив, гр. Пловдив, район Тракия, ул. "Асеновградско шосе" №1, площ 11956 кв.м.“

**Характеристика на инвестиционното предложение:**

1. **Резюме на предложението**

Инвестиционното предложение е за нов обект с обществено обслужваща дейност- площадка за дейности със строителни отпадъци.

Дружествотопритежаваиздадено от РИОСВ Пловдив Разрешително № 09-ДО-1199-00 от 22.04.2025г. за извършване на дейности подготовка за оползотворяване и материално оползотворяване/рециклиране на строителни отпадъци на площадки по чл.20, ал.1, т.1 и т.2 от Наредбата за управление на строителните отпадъци и за влагане на рециклирани строителни материали-разположени на територията на област Пловдив.

В повечето случаи технически е невъзможно генерираните СО да се подлагат на операции по подготовка преди оползотворяване на мястото на образуване-строителния обект, което налага извозването им до площадки притежаващи необходимите разрешителни и мощности за дейности със съответните отпадъци. Във връзка с това **"МАРИЦА КОНСТРУКШЪН ЕООД" ЕООД** възнамерява да изгради площадка за подготовка за оползотворяване, рециклиране и материално оползотворяванена строителни отпадъци- разположена в област Пловдив, община Пловдив, гр. Пловдив, район Тракия, ул. "Асеновградско шосе" №1, ПИ с идентификатор 56784.539.640.

За реализиране целите на ИП, Дружеството ни наема цитирания имот с Договор от 01.01.2024г. сключен с “ХОЛЦ” ЕООД, в качеството му на собственик съгласно *Постановление за възлагане №168, том 107, регистрация №36993, от 27.10.2021г., издаден от службата по вписванията на гр. Пловдив.*

Площадката ще се обособи в ПИ с идентификатор 56784.539.640 разположен в Урбанизирана територия и ще бъде с обща площ 11956 кв.м.

На територията на площадката ще се извършват дейности по:

*-събиране**, временно съхранение,* *подготовка за оползотворяване /предварително третиране/ и рециклиране* на строителни отпадъци.

*- временно съхранение* на образувани от дейностите отпадъци

Инфраструктурата на площадката ще бъде съобразена с Приложение № 9, от *Наредбата за управление на строителните отпадъци и за влагане на рециклирани строителни материали (ДВ, бр. 98 от 08.12.2017г.),* което регламентира изисквания към дейностите по събиране и оползотворяване на строителните отпадъци (СО), както и към площадките, на които се извършват тези дейности.

***На територията на производствената площадка не се предвижда използването на производствени води.***

***Водата за питейни нужди*** ще бъде бутилирана и ще се доставя от търговската мрежа. Водата за технологични нужди-оросяване на площадката ще се осигурява от мобилна цистерна-водоноска, чрез сключване на договор с лицензиран оператор.

За персонала е предвидено поставяне на офис-контейнер и химическа тоалетна. Дъждовните/площадкови води - от бетонираните площи, посредством събирателни канали постъпват в каломаслоуловител-пречистените води ще се събират в басейн за оборотна вода-която ще се използва за оросяване и поливане на зелени площи.

Електрозахранването ще се осъществява, чрез съществуващи електропреносни мрежи.

За извършване на дейностите по предварително третиране на неопасни отпадъци ще използва специфично оборудване: мобилни съоръжения, които са монтирани на колесна или верижна база и са преместваеми/подвижни съоръжения - багери верижни и колесни с различен прикачен инвентар; багер челен товарач и мобилна трошачно-пресевна инсталация Powerscreen Metrotrak.

Мобилните инсталации извършват подготовка за последващо оползотворяване и същите самостоятелно не представляват инсталации за оползотворяване и обезвреждане на отпадъци по изискванията на Директива 2011/95/ЕС относно оценката на въздействието на някои публични и частни проекти, изменена с Директива 2014/52/ЕС на Европейския Парламент и на Съвета.

(*посочва се характерът на инвестиционното предложение, в т.ч. дали е за новоинвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

1. **Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура /пътища/улици, газопровод, електропроводи и др./; предвидени изкопни работи, предполагаема дълбочина на изкопите, ползване на взрив**

Инвестиционното предложение /ИП/ е за нов обект: ''Площадка за подготовка за оползотворяване /*предварително третиране/* и рециклиране на строителни отпадъци“

Площадката ще се обособи в ПИ с идентификатор 56784.539.640 с обща площ 11956 кв.м.- разположен в Урбанизирана територия в област Пловдив, община Пловдив, гр. Пловдив, район Тракия, ул. "Асеновградско шосе" №1,

За извършване на дейностите по предварително третиране на неопасни отпадъци ще използва специфично оборудване: мобилни съоръжения, които са монтирани на колесна или верижна база и са преместваеми/подвижни съоръжения – багери с прикачен инвентар; багер челен товарач и мобилна трошачно-пресевна инсталация Powerscreen Metrotrak.

На площадката ще бъде изградена инфраструктура, която да отговаря на специфични изисквания към дей­ностите по събиране, подготовка пре­ди оползотворяване и оползотворя­ване на СО, както и към площадките, на които се извършват тези дейности */съгласно приложение № 9 към чл. 20, ал. 3 от Наредба за управление на строителните отпадъци и за влагане на рециклирани строителни материали, приета с ПМС № 267 от 05.12.2017 г., обн. ДВ. бр.98/08.12. 2017г.*/:

* Достъпът до площадката ще се осъществява чрез съществуваща пътна инфраструктура в района;
* За ограничаване на свободния достъп, площадката ще бъде оградена с осигурен контролно- пропускателен пункт.
* За измерване на количеството на образуваните отпадъци, на площадката ще се монтира електронен кантар, с капацитет до 60 тона;
* По голяма част от настилката ще е от трамбован натрошен инертен материал, като ще се осигурят и площи с непропусклива повърхност бетон -за местата на които ще се разположат съоръженията за третиране
* Ще се изгради асфалтова или временна настилка от трамбован натрошен инертен материал, която да осигурява целогодишно безпрепят­ствено движение на тежкотоварна техника,
* Площадката ще се ораз­мери според типа и капацитета на използваните съоръжения за третиране на СО, като ще се обособят следните участъци (зони):
* Фургон за персонала-тип офис контейнер;
* Контейнери за събиране на рециклируеми отпадъци като хартия, пластмаса, дървесина и др. попаднали сред основните потоци;
* Площи за съхраняване на образуваните СО, оразмерени и достатъчни за осигуряване на оптимално натоварване на съоръженията за третиране. Обособяват се отделни зони за разделно съхранение на предварително сортираните отпадъци по вид на материала: бетон, керамика, асфалтобетон, смесени фракции, скални материали и др.
* Зона за временно съхранение на строителни отпадъци, за които има съмнение за замърсяване -докато се извършат необходимите изпитвания и/или се организира депонирането им
* Зона в която са разположени съоръженията за механично третиране на СО;
* Зона за съхранение и товарене на готовата продукция. Обособяват се отделни зони за разделно съхранение с достатъчна площ в зависимост от видовете и количествата на произвежданите фракции, така че да не се смесват помежду си.
* Зона за измиване на автомобилите преди напускане на площадката.

С цел ограничаване на емисиите на прахообразни вещества, образувани при товарене, разтоварване, складиране, преработка и транспорт на строителни отпадъци, ще се предприемат всички необходими мерки в съответствие с изискванията на чл. 70 на Наредба № 1 за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии *(обн., ДВ, бр. 64 от 5.08.2005 г.).*

Дружеството ще разработи и прилага система за производствен контрол, обхващаща качеството и количеството на СО, на всеки конкретен обект.

На площадките, предмет на ИП се предвижда да се извършва подготовка за оползотворяване и рециклиране на строителни отпадъци по начин, отговарящ на изискванията на Закона за управление на отпадъците, Закона за устройство на територията, Наредбата за управление на строителните отпадъци и за влагане на рециклирани строителни материали и други, свързани с дейността нормативни документи.

**Подготовка за оползотворяване и рециклиране на следните отпадъци от строителство и събаряне (включително почва, камъни и изкопани земни маси):**

|  |  |  |  |
| --- | --- | --- | --- |
| Код на отпадъка | Наименование на отпадъка | Дейности | Прогнозни количества (тон/год.) |
| 17 01 01 | бетон | **R5**-Рециклиране или възстановяване на други неорганични материали  / *рециклиране на неорганични строителни материали, /*  **R 12**- Размяна на отпадъци за подлагане на някоя от дейностите с кодове R 1 - R 11  */раздробяване ,сепариране, трошене, пресяване/ фракциониране /*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 120 000 |
| 17 01 02 | тухли | **R5**-Рециклиране или възстановяване на други неорганични материали  / *рециклиране на неорганични строителни материали, /*  **R 12**-Размяна на отпадъци за подлагане на някоя от дейностите с кодове R 1 - R 11  /*трошене, пресяване-фракциониране /*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 40 000 |
| 17 01 03 | керемиди, плочки и керамични изделия | **R5**-Рециклиране или възстановяване на други неорганични материали  / *рециклиране на неорганични строителни материали, /*  **R 12**-Размяна на отпадъци за подлагане на някоя от дейностите с кодове R 1 - R 11  */ сортиране, трошене, пресяване-фракциониране /*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 30 000 |
| 17 01 07 | смеси от бетон, тухли, керемиди, плочки и керамични изделия, различни от упоменатите в 17 01 06 | **R5**-Рециклиране или възстановяване на други неорганични материали  / *рециклиране на неорганични строителни материали, /*  **R 12**-Размяна на отпадъци за подлагане на някоя от дейностите с кодове R 1 - R 11  */ сортиране, трошене, пресяване-фракциониране* /  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 50 000 |
| 17 03 02 | асфалтови смеси, различни от упоменатите в 17 03 01 | **R5**-Рециклиране или възстановяване на други неорганични материали  / *рециклиране на неорганични строителни материали/*  **R 12**-Размяна на отпадъци за подлагане на някоя от дейностите с кодове R 1 - R 11  */ раздробяване, трошене, пресяване-фракциониране /*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 50 000 |
| 17 05 04 | почва и камъни, различни от упоменатите в 17 05 03 | **R5**-Рециклиране или възстановяване на други неорганични материали  / *рециклиране на неорганични строителни материали/*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 100 000 |
| 17 05 06 | драгажна маса, различна от упоменатата в 17 05 05 | **R5**-Рециклиране или възстановяване на други неорганични материали  / *рециклиране на неорганични строителни материали/*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 40 000 |
| 17 05 08 | баластра от релсов път, различна от упоменатата в 17 05 07 | **R5**-Рециклиране или възстановяване на други неорганични материали  / *рециклиране на неорганични строителни материали/*  **R 12**-Размяна на отпадъци за подлагане на някоя от дейностите с кодове R 1 - R 11 /*трошене*, *пресяване/фракциониране/*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 30 000 |
| 17 06 04 | изолационни материали, различни от упоменатите в  17 06 01 и  17 06 03 | **R 12**-Размяна на отпадъци за подлагане на някоя от дейностите с кодове R 1 - R 11  */ сортиране, трошене пресяване/фракциониране /*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 30 000 |
| 17 08 02 | строителни материали на основата на гипс, различни от упоменатите в 17 08 01 | **R 12**-Размяна на отпадъци за подлагане на някоя от дейностите с кодове R 1 - R 11  */сортиране, трошене, пресяване-фракциониране /*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 30 000 |
| 17 09 04 | смесени отпадъци от строителство и събаряне, различни от упоменатите в 17 09 01,17 09 02 и 17 09 03 | **R5**-Рециклиране или възстановяване на други неорганични материали  / *рециклиране на неорганични строителни материали, /*  **R 12**-Размяна на отпадъци за подлагане на някоя от дейностите с кодове R 1 - R 11 */сортиране, трошене, пресяване/фракциониране /*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 40 000 |
| 19 12 09 | минерали (например пясък, камъни) | **R5**-Рециклиране или възстановяване на други неорганични материали  / *рециклиране на неорганични строителни материали, /*  **R 12**-Размяна на отпадъци за подлагане на някоя от дейностите с кодове R 1 - R 11 */сортиране, трошене, пресяване/фракциониране /*  **R13** –Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им) | 40 000 |

Дейностите по подготовка за оползотворяване и рециклиране на строителни отпадъци са следните :

**R 12- Размяна на отпадъци за подлагане на някоя от дейностите с кодове R 1 - R 11**

За извършване на дейностите по предварително третиране на неопасни СО ще се наема специфично оборудване: мобилни съоръжения, които са монтирани на колесна или верижна база и са преместваеми/подвижни съоръжения.

Дейността по предварително третиране включва следните технологични процеси и оборудване:

***Предварително раздробяване***

Предварителното раздробяване ще се извършва със специализирани верижни багери - оборудвани с хидравлична ножица за стоманобетон за едро раздробяване на строителните отпадъци или с хидравличен чук с енергия на удара над 600 J. Целта е да бъде редуциран размера на третирания отпадък преди подаването му към мобилната трошачка. Дейността се извършва, когато размера на отпадъка е по голям от отвора на трошачката. В повечето случаи това са основно СО формирани при премахване/разрушаване на сгради и представляват основно отпадъци с кодове: 17 01 01 бетон и 17 03 02-асфалтови смеси, различни от упоменатите в 17 03 01.

***Сепариране***

Прилага се за стоманобетонните отпадъци код 17 01 01 и се извършва след предварителното раздробяване на СО. Използва колесен багер с хидравлична ножица, което позволява на оператора на машината, раздробявайки големите стоманобетонови късове чрез „схрускване“, паралелно да изважда и армировката използвайки ножиците като „щипки“.

Средната производителност на един багер при използването му за предробяване може да достигне до 60 тона на час, а при комбинирана работа- предробяване и сепариране на СО е от 10 до 30 тона на час, в зависимост от габаритите и вида на строителните отпадъци.

***Натрошаване, пресяване/фракциониране и сепариране***

Натрошаването може да се извърши на няколко стъпки, с оглед оптимизиране на технологичните процеси и натовареност на оборудването и постигане на определена зърнометрия на рециклирания материал и форма на зърната му.

Ще бъдат използвана мобилна трошачно-пресевна инсталация Powerscreen Metrotrak.

Powerscreen Metrotrak е високо-производителна (до 200 тона/час) мобилна челюстна трошачка, подходяща както за трошене на скална маса, така и за рециклиране на стоманобетон. Машината е със здрава конструкция, съоръжена с гризли питател на входа за отделяне на стерил, както и с всички необходими екстри за работа при тежки натоварвания, идеална за производство на фракции от 0-63 мм до 0-150 мм и др. Машината е с Вибрационен Гризли питател, Странична лента с ширина 600 мм, Трошачка с входящ отвор 900мм Х 600мм, Магнитен сепаратор на продуктовата лента и двигател Caterpillar C4.4 Stage V (140kW при 1800 оборота), безжично дистанционно управление.

******

**ТЕХНИЧЕСКИ СПЕЦИФИКАЦИИ**

* Общо тегло около 28 тона,
* Транспортни размери – Дължина 12.40 м; Височина 3.20 м и Ширина 2.40 м
* Приемен бункер с капацитет от 3,6 м³ и Дължина 4,0 метра и Ширина 1,8 метра
* Вибрационен питател 3,8 метра с дву-стъпална гризли секция 1,95 метра и ситова мрежа под него
* Странична лента с ширина 600 мм и височина на депониране 1,93 м;
* Продуктова лента с ширина 800 мм и височина на депониране 2,9 м, Оборудвана с магнитен сепаратор с дължина 836 мм и ширина 750 мм
* Система за бай-пас на финия материал
* Трошачка с входящ отвор 900мм Х 600мм
* Сензор за запълване на трошачната камера –изключва подаването на материал към входа на трошачката за предотвратяване на задръствания
* Хидравлично регулираща се дефлекторна плоча под трошачния възел за подвеждане на арматурата и за предпазване от скъсване или разпробиване на продуктовата лента
* Хидравлично повдигане и сваляне на продуктовата лента – изключително важно при рециклиране на стоманобетон, където може да заседне арматурно желязо
* Система за обезпрашаване с дюзи, позиционирани на продуктовата лента
* Двигател CАТ C4.4 Stage V (140kW при 1800 об.)
* Вериги с ширина 400мм и дължина 3,2 метра;
* Осветление за работа в тъмната част на деня

***Потенциал на производителност до 200 т/час - в зависимост от вида на материала и трошачката настройки.***

Предимства: тежко изработено шаси и рама на верижната верига; устойчив на износване хранителен бункер; стъпаловидна самопочистваща се хранилка за гризли; хидравлично регулиране на настройките; напълно изолиран до магнит; гризли байпас и улей за фини частици; стандартно фиксиран бункер; система за потискане на праха; неусложнен дизайн с проста работа; ефективно директно задвижване; дистанционно управление; лесно настройване система за деблокиране на камерата (опция); Powerscreen Pulse телеметрична система и радио дистанционно управление

***Максимална настройка: 130 mm с регулиране:***

***Кариер 50 mm - 130 mm***

***Рециклиране 40 mm - 130 mm***

Тази трошачка е специално проектирана за мобилни приложения и разполага с голям отвор за подаване и здрава конструкция за дълготрайна и надеждна работа. Тя е монтирана върху шаси с хидравлично задвижвана верижна ходова част, която осигурява бързо преместване в рамките на обекта и ниско специфично налягане върху терена. Всички транспортьори се сгъват хидравлично, без да е необходим демонтаж за транспорт – така, разбира се, се пестят време и разходи.

След стабилизацията на трошачната инсталация, с челен товарач материалът директно ще се изсипва в приемния бункер, откъдето ще се подава от питател към трошачка за претрошаването й. Там материалът, в зависимост от предварителната настройка ще се натрошава до късове с размер:

- 0–63 мм, изпол­зван предимно в пътното строителство (например за пътна основа)

- 63–130 мм, използва се предимно за възстановяване на терени в изкопни зони и/или за инженерни приложения при ландшафно оформление, в случаите когато строителни отпадъци се използват като заместители на неотпадъчни материали /*оползотворяването в обратни насипи* /.

Прогнозният капацитет на съоръжението ще бъде до 200 тона за час. За предварително третиране-натрошаване и пресяване/фракциониране/ в мобилната ТСИ ще постъпват инертните СО ( кодове 17 01 01, 17 01 02, 17 01 03, 17 01 07) и други селективно събрани от строителните обекти (17 03 02, 17 05 06, 17 06 04, 17 08 02, 17 09 04). Дейностите по предварително третиране на СО, чрез използване на мобилни инсталации или съоръжения ще се извършва кампанийно, в зависимост от количествата приети за преработка на площадката.

**R5-Рециклиране/възстановяване на други неорганични материали:**

По смисъла на *Наредбата за управление на строителните отпадъци и за влагане на рециклирани строителни материали (ДВ, бр. 98 от 08.12.2017г.)*: "Рециклиране на строителните отпадъци" е всяка дейност по оползотворяване на строителните отпадъци, посредством която строителните отпадъци се преработват в строителни продукти, материали или вещества с оглед на използването им за първоначална употреба и/или за други употреби. Рециклирането на СО не включва оползотворяването на СО за получаване на енергия и преработване в материали, които ще се използват като горива.

Дейността ще се извършва с мобилна челюстна трошачка Powerscreen Metrotrak.Изключително здравата конструкция дава възможност за работа в най-тежки условия. Машината е предназначена да произвежда различни фракции в зависимост от настройката : 0-63мм. Благодарение на подсилената си конструкция и отвор на приемния бункер с размери: Дължина 4,0 метра, Ширина 1,8 метра и обем 3,6 м³ е идеално подходяща за раздробяване на средно твърд камък като варовик и всички материали на минерална основа, като напр. бетон, тухли, асфалт и др.

След стабилизацията на трошачната инсталация, с челен товарач материалът директно ще се изсипва в приемния бункер, откъдето ще се подава от питател в челюстна трошачка за претрошаването й. Там материалът, в зависимост от предварителната настройка ще се натрошава до късове с размер:

**- 0–63 мм- изпол­звани предимно в пътното строителство (например за пътна основа)**

Мобилната трошачка е с производителност до 200 тона на час. Монтирана е на колесна или верижна база и може да се транспортира. Пресяването се извършва по време на натрошаването в инсталацията, с оглед разделянето на СО на фракции, някои от които се подлагат на допълнително натрошаване. **Получените фракции- 0–63 мм ще бъдат окачествени и използвани от дружеството ни или от други юридически лица като рециклиран добавъчен материал за строителството**.

Дейността се извършва с:

***Бетон и стоманобетон ( код 17 01 01) и тухли (17 01 02)***

Този вид СО са сред най-разпространените, тъй като бетонът и тухлите са едни от най-използваните строително материали. Тези СО се генерират основно при реконструкция и разрушаване на сгради и съоръжения. Бетонните СО от разрушаване на сгради имат много висок потенциал за рециклиране-те съдържат скални материали и циментов камък, които са инертни. Технологията за рециклиране е сравнително проста-раздробяване на големите късове, сепариране-отделяне на армировката, натрошаване с пресяване/фракциониране. Крайният продукт от рециклиране на бетонните СО са фракции от трошен материал, по подобие на трошен камък от естествени скални материали. Тези рециклирани фракции от СО -бетон и тухли могат да бъдат използвани за същите цели като естествените материали - материали за насип, а рециклираните фракции от СО бетон - могат да бъдат използвани като добавъчен материал за бетон и асфалт (рециклирани добавъчни материали).

В зависимост от процесите на преработка, рециклираните материали много често отговарят на изискванията така, както и първоначалните материали, т.е. тяхната употреба в строителството не би следвало да бъде ограничена. Подобно на останалите материали, произведени от отпадъци, продуктите от оползотворяването на СО се използват главно в т.н. ниско строителство като: общ пълнител; пълнител при дренажни работи; като основа при изграждането на пътища, паркинги и гаражи и т.н.

По отношение на използването на продукти от оползотворяване на СО за направата на бетон, до въвеждането на ЕН 1262, то бе сравнително ограничено и се свеждаше до частична замяна (от 20% до 30%) на конвекционалните естествени материали с рециклирани СО. В БДС EN206 за заводски производствени бетони, продуктите от оползотворяване на СО са разглеждани съвместно с останалите видове добавъчен материал със специфична плътност над 2000 кг/куб.м.

В повечето случаи продуктите от оползотворяване на СО се използват за по-ниско отговорни цели-като пътно легло и долен основен пласт, почвена стабилизация, противошумни прегради, легло и засипка на кабели, легло и обратна засипка на тръбопроводи, дренажен материал, временни пътища, настилки при складови площи и спортни съоръжения, велосипедни и пешеходни алеи и др.

***Асфалтобетон ( код 17 03 02)***

Асфалтобетонните отпадъци се генерират главно при пътно строителни, ремонтни, рехабилитационни и експлоатационни дейности, както и при ремонта на и реконструкцията на улици, паркинги, складови площи и други подобни.

Асфалтобетонът е материал, състоящ се от добавъчни материали(трошен камък и пясък) и битумно свързващо вещество с малки количества минерални добавки. Това е материал с много висок потенциал за рециклиране и повторна употреба.

В българската строителна практика фрезованият асфалт се използва повторно, предимно като настилка за временни и обслужващи пътища, както и за дрениращи слоеве на паркинги, складови площи и др.

***Скални материали код 17 05 08***

Основен източник на този вид СО са пътното и железопътното строителство, както и процесите по строителството и рехабилитацията на техническата инфраструктура (фракциониран несвързан материал за насипи, железопътен баласт, подосновни и основни пластове в пътно строене, дренажни пластове, обратен насип).

Рециклирането на този вид СО се осъществява само с пресяване и евентуално допълнително с натрошаване, като позволява висок процент на рециклируемост и оползотворяване за същите или подобни цели.

Когато скалните материали са резултат от процесите на ремонт и разрушаване на сградите, те също могат да се натрошават и да се използват като фракционен материал.

***Отпадъци с кодове 17 01 03, 17 01 07 и 17 09 04*** се подлагат първо на сортиране - ръчно или с помощта на техника-багер със щипка, след което от тях в зависимост от настройката на скалпиращата решетка също може се произведе на изход рециклиран материал фракция: 0-63 мм.

Получените фракции могат да бъдат окачествени и използвани от дружеството ни или от други юридически лица като рециклиран материал за пътно легло и долен основен пласт.

***17 05 04-почва и камъни, различни от упоменатите в 17 05 03 и*** ***17 05 06- Драгажна маса, различна от упоменатата в 17 05 05***

Дейностите ще се извършват с неопасни и инертни отпадъци-скална маса, почва, камъни, чакъл, пясък-под формата на иззета драгажна маса при извършване на СМР/изкопни дейности; почистване корита на реки, дъна на езера, реки и други водоеми от наноси/. Иззетата драгажна маса и почва и камъни могат да бъдат рециклирани в случаите когато са извършени необходимите изпитвания и резултатите от изпитванията за инертност се документират с протоколи за изпитване, издадени от акредитирани лаборатории. Рециклирането ще се извършва чрез мобилна челюстна трошачка Powerscreen Metrotrak. Получените фракции могат да бъдат окачествени и използвани от дружеството ни или от други юридически лица като рециклиран материал за пътно легло и долен основен пласт, почвена стабилизация, легло и засипка на кабели, легло и обратна засипка на тръбопроводи, дренажен материал, временни пътища, настилки при складови площи и спортни съоръжения, велосипедни и пешеходни алеи.

Участъците, на които се извършват дейности с опасни отпадъци, ще се оборудват и експлоатират съгласно изискванията и условията, поставени в НАРЕДБА № Н-4 от 2.06.2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци /*Издадена от министъра на околната среда и водите, oбн., ДВ, бр. 52 от 16.06.2023 г./,* както и в специализираните подзаконови нормативни актове, съответно за всеки специфичен отпадък.

Всички отпадъци приети от физически или юридически лица, включително и генерираните в резултат дейността на площадката, ще се събират разделно и съхраняват по подходящ начин, съгласно техния произход, вид, състав и характерни свойства. За да се избегне струпване на големи количества отпадъци на площадката, ще се осигури ритмичното им предаване, съгласно изискванията на екологичното законодателство за извършване на крайни операции по оползотворяване/ обезвреждане на база на писмено сключени договори с лица, притежаващи Разрешителни и/или Регистрационни документи, издадени по реда на чл. 35 на ЗУО.

За изграждане на необходимата инфраструктура, покриваща изискванията за упражняване на дейността на дружеството, се предвижда СМР, свързани с полагане на твърда настилка; доставка и поставяне на преместваемо съоръжение-офис-контейнер и химическа тоалетна; доставка и монтиране на електронен кантар с капацитет 60 тона.

Предвидените СМР ще се извърши от външни фирми. Всички строителни работи ще са съобразени със строителните нормативни документи, актуални спрямо нашата нормативна уредба.

Водата за технологични нужди-оросяване на площадката ще се осигурява от мобилна цистерна-водоноска, чрез сключване на договор с лицензиран оператор.

На обектите не се предвижда използването на производствени води. За персонала е предвидено поставяне на преместваемо съоръжение тип-офис-контейнер и химическа тоалетна.

Дейностите по предварителна обработка и рециклиране на приеманите отпадъци ще се извършват в специално обособени участъци с непропусклива повърхност-бетон, като не са свързани с използване на опасни вещества.

Дейността включва операции по механично третиране и не е свързана с употреба на химични вещества и смеси. В обекта няма да са налични опасни химични вещества, посочени в приложение №3 на Закона за опазване на околната среда. При наличие на отпадъци съдържащи опасни вещества и/или замърсени с опасни вещества за съхранението им ще се осигури закрито помещение - фургон с непропусклив под.

Няма да се извършват дейности с отпадъци на открито, в следствие на което не се очаква контакт на дъждовните води със замърсени отпадъци или опасни вещества.

Отводняването на дъждовните водни количества от бетонираните площи на площадката ще се осъшествява постредством събирателни-отводнителни канали. За пречистване на дъждовните водни количества се предвижда и каломаслоуловител. Пречистените води се оттичат във водоплътен резервоар-басейн за оборотни води.

Електрозахранването ще се осъществява, чрез съществуваща електропреносна мрежа. Достъпът към обекта няма да се промени и ще се извършва от съществуващия вход, като няма необходимост от изграждане на нови пътища.

1. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон**

ИП не влиза в противоречие, недопустимост и пряко въздействие с други одобрени и в сила устройствени планове, обекти и дейности. Поземленият имот, в който ще се реализира инвестиционното предложение е разположен в Урбанизирана територия.

Със Заповед № ОА-78/22.01.2007г. е одобрен Проект за изменение Плана за регулация и застрояване на УПИ - Управление на Строителни войски за ПИ 231 по плана на Южна индустриална зона V, VI-част, в която попада и УПИ III-231 – обществени, производствени и складови дейности.

За последващата експлоатация на ИП е необходимо дружеството да подаде до Директора на РИОСВ – Пловдив - Заявление за изменение и допълнение - добавяне на нова площадка към Разрешително за дейности с отпадъци № 09-ДО-1199-00 от 22.04.2025г.


Други дейности не са необходими.

1. **Местоположение**

Настоящото инвестиционно предложение „Обособяване на площадка за подготовка за оползотворяване /*предварително третиране/* и рециклиране на строителни отпадъци ще се реализира в ПИ с идентификатор 56784.539.640, находящ се в област Пловдив, община Пловдив, гр. Пловдив, район Тракия, ул. "Асеновградско шосе" №1.

За реализиране целите на ИП, Дружеството ни наема цитирания имот с Договор от 01.01.2024г. сключен с “ХОЛЦ” ЕООД, в качеството му на собственик съгласно *Постановление за възлагане №168, том 107, регистрация №36993, от 27.10.2021г., издаден от службата по вписванията на гр. Пловдив.*

Площадката ще бъде с обща площ 11956 кв.м. и ще се обособи в ПИ с идентификатор 56784.539.640, гр. Пловдив, район Тракия, ул. "Асеновградско шосе" №1, вид територия Урбанизирана, НТП Ниско застрояване (до 10 m,) стар номер 56784.539.48, Заповед за одобрение на КККР РД-18-48/03.06.2009 г., издадена от Изпълнителния директор на АГКК



Територията предвидена за реализиране на ИП не засяга обекти, подлежащи на здравна защита, територии за опазване на обектите на културното наследство. ПИ с идентификатор 56784.539.640, върху който ще се реализира ИП, не попада в границите на защитени територии и в границите на защитени зони от мрежата НАТУРА 2000. Най-близките защитени зони от Европейската екологична мрежа „НАТУРА 2000“- са„Марица-Пловдив”с код BG0002078- тип А – Защитена зона, съгласно Директива 2009/147/ЕО за опазване на дивите птици и „Река Марица“ с код BG0000578. Защитена зона по Директива 92/43/ЕЕС за опазване на природните местообитания и на дивата флора и фауна.

Имота предмет на ИП се намират на достатъчно отстояние от защитените зони и няма вероятност ИП да доведе до значителни трансформации, увреждане, фрагментация или намаляване на площта на местообитанията на видовете птици предмет на опазване в защитената зона, както и значително безпокойство върху същите. Предвид местоположението, характера и мащаба на инвестиционното предложение, извършената преценка за вероятната степен на отрицателно въздействие е, че не се очаква отрицателно въздействие върху Защитените зони.

Реализацията и последващата експлоатация на инвестиционното предложение е с локален характер и няма да окаже трансгранично въздействие.

Не се налага промяна на съществуващата пътна инфраструктура.

1. **Природни ресурси, предвидени за използване по време на строителството и експлоатацията**

За осъществяване на инвестиционното предложение ще се използва съществуваща пътна инфраструктура, без нужда от промяна и без необходимост от изграждане на нова. Не се предвижда и изграждане на нов електропровод. Електрозахранването ще се осъществява чрез съществуваща електропреносна мрежа.

За изграждане на необходимата инфраструктура, покриваща изискванията за упражняване на дейността на дружеството се предвижда СМР, свързани с полагане на твърда настилка; доставка и поставяне на преместваемо съоръжение-офис-контейнер и химическа тоалетна; доставка и монтиране на електронен кантар с капацитет 60 тона.

При обособяване на ПИ с идентификатор 56784.539.640 като площадка, освен стандартните инертни строителни материали *пясък, трошен камък, бетон-* ще се използват продукти от оползотворяване на СО. Това са отделни фракции инертни материали получени от дейностите по предварително третиране и рециклиране на селективно събраните от строителство и разрушаване неопасни строителни отпадъци, които ще се използват при изпълнение на вертикалната планировка. Продуктите от оползотворяването на СО ще се използват в т.н. ниско строителство: изравняване на терена; като пълнител при дренажни работи и като общ пълнител- основа при изграждането на твърдата настилка на площадката.

Предвидените СМР ще се извърши от външни фирми. Всички строителни работи ще са съобразени със строителните нормативни документи, актуални спрямо нашата нормативна уредба.

Водата за техниoлогични нужди за оросяване на площадката ще се осигурява на база на договор с лицензиран оператор с мобилна цистерна-водоноска.

На обектите не се предвижда използването на производствени води.

Не се предвижда използване на други природни ресурси по време на строителството и експлоатацията.

1. **Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води**

Характерът на дейността от реализацията на ИП не води до замърсяване на подземните води, както и до промяна на техния режим. ИП не е свързано с извършване на мащабни строително монтажни работи(СМР).

Експлоатацията на обекта като площадка за дейности с отпадъци, няма да окаже отрицателно въздействие върху режима на подземните води и общото състояние на водните екосистеми.

Мобилните съоръжения ще се позиционират върху бетонирана площадка, където ще се извършват дейности с отпадъци. Неопасните отпадъците ще се обработват само механично - без промяна на състава им.

При наличие на опасни отпадъци е предвидено те да се събират и съхраняват в закрито помещение, в подходящи съдове, изработени от материали, които не взаимодействат с отпадъците и ще са разположени върху бетониран под. На територията на площадката ще са налични необходимо количество сорбенти, които ще се използват при евентуални разливи.

Няма да се формират замърсени дъждовни отпадъчни води-всички дейности с отпадъците ще се извършват на бетонирана площадка, а опасните отпадъци ще се съхраняват на закрито върху непропусклив под.

Отводняването на дъждовните водни количества от бетонираните площи на площадката ще се осъшествява постредством събирателни-отводнителни канали. За пречистване на дъждовните водни количества се предвижда и каломаслоуловител. Пречистените води се оттичат във водоплътен резервоар-басейн за оборотни води.

Не се очаква изтичане на вещества в почвите и от там в подземните води. Не се очаква емитиране на вещества, в т.ч. приоритетни и/или опасни, при които се осъществява или е възможен контакт с почва и/или вода.

1. **Очаквани общи емисии на вредни вещества във въздуха по замърсители**

Дейностите, които ще се извършват няма да доведат до замърсяване и дискомфорт на околната среда. При изпълнение на настоящото инвестиционно предложение ще бъдат взети мерки, да не се допуска замърсяване на околната среда с вредни емисии, както по време на обособяване на терена като площадка, така и по време на експлоатацията му.

Както по време на монтажните дейности, така и при експлоатацията на площадката ще се формират прахови емисии от транспортните средства обслужващи дейността, но то ще бъдат локализирани само в рамките на участъка.

За ограничаване на праховите емисии от транспортните средства по време на монтажните работи включително и при експлоатацията на площадката е предвидено ежедневно оросяване на откритата част от площадката.

Влияние върху чистотата на въздуха ще оказват отделените емисии от изгорели газове от транспортната техника, но това въздействие ще е само на територията на площадката и и ще има епизодичен характер.

За да се избегне натрупване на газове от ДВГ от транспортните средства е предвидено доставката на необходимите суровини, материали и съоръжения за СМР да се извърши на етапи в различни времеви интервали.

При експлоатацията на площадката ще се изготви времеви график за транспортните средства доставящи СО и на тези с които експортира готовата продукция. По време на товаро-разтоварните дейности транспортните средства ще бъдат с изключени двигатели.

Очаква се генериране на неорганизирани емисии на прах при разтоварването на получаваните строителни отпадъци, натрошаването им и товаренето на рециклираните строителни материали. Ще се използват специализирани тежкотоварни автомобили-гондоли със защитни покривала на товарите. Преди напускане на площадката гумите на същите подлежат на измиване. Периодично ще се извършва и оросяване с водоноска на вътрешните пътища и площите за съхранение на СО, както и тези за съхранение и товарене на готовата продукция (рециклирани строителни материали). При сухо и топло време може да се прилага и допълнителна мярка – оросяване на куповете СО (преди натрошаване) и рециклирани строителни материали (преди натоварване и транспортиране). Мобилната трошачно-сортировъчна инсталация има действаща система за оросяване по време на натрошаването.

Очаква се генериране на шум в околната среда при трошенето на строителните отпадъци, чието еквивалентно ниво на границата на промишлената площадка да е под граничните стойности на показателите за шум в околната среда 70 dB(A) за производствено-складови територии и зони *(съгласно чл.5 на Наредба № 6 от 26.06.2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението).*

Всички съоръжения, работещи на открито ще отговарят на изискванията на Наредбата за съществените изисквания и оценяване съответствието на машини и съоръжения, които работят на открито, по отношение на шума, излъчван от тях във въздуха (*Приета с ПМС № 22 от 29.01.2004 г., Обн. ДВ. бр.11 от 10 Февруари 2004г., …посл. изм. и доп. ДВ. бр.87 от 31 Октомври 2017г.)*

На площадката не се предвижда експлоатация на горивен или друг неподвижен източник на емисии в атмосферния въздух.

При изпълнение на настоящото инвестиционно предложение ще бъдат взети мерки, да не се допуска замърсяване на околната среда с вредни емисии.

1. **Отпадъци, които се очаква да се генерират и предвиждания за тяхното третиране**

*От дейностите*: *раздробяване, трошене, пресяване-фракциониране,* сортиране, които ще се извършват с отпадъците се очаква да се генерират следните отпадъци:

19 12 02-черни метали

19 12 03-цветни метали

19 12 09-минерали

От дейностите по обслужване и ремонт на машините и съоръженията се очаква да се генерират следните отпадъци:

13 01 10\* -нехлорирани хидравлични масла на минерална основа

15 01 10\*опаковки, съдържащи остатъци от опасни вещества или замърсени с опасни вещества

15 02 02\*абсорбенти, филтърни материали (включително маслени филтри, неупоменати другаде), кърпи за изтриване, предпазни облекла, замърсени с опасни вещества

От почистване на кало-маслоуловителя:

13 05 02\* -утайки от маслено-водни сепаратори

13 05 06\*-масло от маслено-водни сепаратори

Дружеството ще проведе чрез НИСО-процедура за класификация на отпадъците по реда на Наредба № 2 за Класификация на отпадъците */Обн. ДВ. бр.66 от 8 Август 2014г., изм. и доп. …/,* чрез попълване от страна на притежателя на отпадъка на работен лист за класификация на отпадъците по приложение № 5, към чл. 7, ал. 1, т.1 от цитираната наредба и съгласуването им от страна на директора на РИОСВ-Пловдив.

Формираните от дейността на дружеството отпадъци ще бъдат събирани и съхранявани на обособени места, в съдове с обозначени код и наименование, като ще се вземат всички мерки за недопускане на смесването помежду им, както и на опасни с неопасни такива.

След натрупване на определени количества, отпадъците се предават за последващо третиране, рециклиране, оползотворяване и/или обезвреждане на фирми, притежаващи съответните мощности и разрешение, съгласно Закона за управление на отпадъците */обн. ДВ бр. 53 от 13.07.2012 г., изм. и доп. …/.*

1. **Отпадъчни води**

На обектите не се предвижда използването на производствени води. За персонала е предвидено поставяне на преместваемо съоръжение тип-офис-контейнер и химическа тоалетна.

Дейностите по предварителна обработка и рециклиране на приеманите отпадъци ще се извършват в специално обособени участъци с непропусклива повърхност-бетон, като не са свързани с използване на опасни вещества.

Дейността включва операции по механично третиране и не е свързана с употреба на химични вещества и смеси. В обекта няма да са налични опасни химични вещества, посочени в приложение №3 на Закона за опазване на околната среда. Съхранението на всички отпадъци съдържащи опасни вещества и/или замърсени с опасни вещества ще се извършват на закрито- фургон с непропусклив под.

Няма да се извършват дейности с отпадъци на открито, в следствие на което не се очаква контакт на дъждовните води със замърсени отпадъци или опасни вещества. Отводняването на дъждовните водни количества от бетонираните площи на площадката ще се осъществява посредством събирателни-отводнителни канали. За пречистване на дъждовните водни количества се предвижда и каломаслоуловител. Пречистените води се оттичат във водоплътен резервоар-басейн за оборотни води.

1. **Опасни химични вещества, които се очаква да бъдат налични на площадката на предприятието/съоръжението**

Съгласно забележка 5 към приложение №3 на ЗООС, а именно „В случай на опасни вещества, включително отпадъци, които не са обхванати от Регламент (ЕО) № 1272/2008, но които независимо от това са налични или има вероятност да са налични в едно предприятие/съоръжение и притежават или могат да притежават според условията, установени в предприятието/съоръжението, еквивалентни свойства по отношение на потенциал за големи аварии, се причисляват временно към най-близката категория или посочено опасно вещество, попадащо в обхвата на глава седма, раздел I и на наредбата по чл. 103, ал. 9.

Няма да се съхраняват опасни вещества, надхвърлящи праговите количества на опасни вещества, посочени в Приложение 3 на Закона за опазване на околната среда.

Хидравлично масло, необходимо за работата на техническите съоръжения ще бъде налично само в резервоарите на багерите и мобилна трошачно-пресевна инсталация Powerscreen Metrotrak в количество съгласно техническата спецификация на всяка машината.

Наличните на площадката машини и съоръжения са конструирани със съответните хидравлични системи и производителя ги доставя с налични в тях хидравлични и смазочни масла и допълнителни количества от тях няма да се съхраняват на площадката. Сами по себе си машините и съоръженията в които се съдържат хидравлични и смазочни масла не представляват резервоари за съхранение на ОХВС. При необходимост от допълване или смяна, необходимите количества ще бъдат заявявани на доставчици.

**Дизелово гориво няма да се съхранява на площадката.**

При последващата експлоатация на ИП, очакваните ОХВ, които ще бъдат налични на площадката са миещи и дезинфекционни препарати, служещи за хигиенизиране на общите части-включващи офис и санитарен възел. Почистващите препарати са в количество по един брой препарати за санитарна керамика и за под, както и течен сапун за ръце.

След реализацията на ИП, максималните количества на опасни химични вещества и смеси, които ще се съхраняват на площадката, не надвишават съответния количествен праг за висок или нисък рисков потенциал, съгласно Приложение № 3 към чл. 103, глава VII на ЗООС, поради което, на обекта не е извършена класификация като „предприятие и/или съоръжение с нисък рисков потенциал“ или като „предприятие и/или съоръжение с висок рисков потенциал“.

1. **Моля да ни информирате за необходимите действия, които трябва да предприемем, по реда на глава шеста ЗООС.**
2. **Друга информация**

**Прилагам:**

1. Документ, доказващ обявяването на предложението на интернет страницата на Възложителя, ако има такава, чрез средствата за масово осведомяване или по друг подходящ начин:

-Декларация от Възложителя, че е извършено писмено обявяване на засегнатото население за предвиденото инвестиционното предложение, в публикуване средствата за масово осведомяване и копие от публикувана обява

1. Скици № 15-957846-05.09.2023г. и ситуационен план
2. Договор за наем на имот от 01.01.2024г.
3. Договор за наем на трошачна инсталация от 15.04.2025г.
4. *Постановление за възлагане №168, том 107, регистрация №36993, от 27.10.2021г., издаден от службата по вписванията на гр. Пловдив.*
5. Копие извадка от ПУП-ПРЗ на УПИ - Управление на Строителни войски за ПИ 231 по плана на Южна индустриална зона V, VI-част, в която попада и УПИ III-231 – обществени, производствени и складови дейности.

Х Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

Х Желая да получавам електронна кореспонденция във връзка с предоставяната услуга на посочения от мен адрес на електронна поща.

Дата: 20.05.2025г. **Уведомител: ………………………..................**